Želvos pagrindinė mokykla

Ukmergės rajono Želvos pagrindinė mokykla – dieninė, savarankiško mokymosi bendrojo lavinimo mokykla Želvoje (Ukmergės rajonas), J. Vaišučio g. 12, vykdanti ikimokyklinio, priešmokyklinio, pradinio, pagrindinio ir papildomo ugdymo programas. Įstaigos kodas 190343786. Filialas – Ukmergės r. Želvos pagrindinės mokyklos ikimokyklinio ugdymo skyrius.

 Istorija 

Mokykla savo metus skaičiuoja nuo 1909 m., kai Želvoje buvo įkurta Vilniaus gubernijos Vilniaus apskrities Giedraičių valsčiaus Paželvių gyvenvietės Bikonių pradinė mokykla. Išlikę šios mokyklos steigimo dokumentai. Mokykla įsikūrė privačiame name. Joje mokėsi 47-67 mokiniai. Materialinė bazė buvo skurdi, mokyklos išlaikymui lėšos menkos.

1914 m. Bikonių (Želvos) mokykla perkelta į valstybės lėšomis pastatytas patalpas už miestelio – Dainiškėse. 1918 m. jau veikė lietuviška mokykla. Iki 1939 m. mokykla nesutalpino visų besimokančių, todėl buvo mokoma net keliuose pastatuose. 1939 m. pastatyta nauja mokykla, kurioje tilpo visi šešių komplektų Želvos pradžios mokyklos mokiniai. joje mokėsi 165 mokiniai, dirbo 5 mokytojai.

1944 m. mokykla performuota į progimnaziją, kurioje mokėsi 254 mokiniai. 1946 m. mokykla – jau gimnazija. 1950 m. Želvos vidurinė mokykla išleido pirmąją abiturientų laidą. Tuo metu mokėsi 546 mokiniai. 1959 m. įkurtas mokyklos muziejus.Želvos mokyklos istorija. Zelvosmokykla.lt (tikrinta 2025-02-14). 1970 m. prie mokyklos pastatytas 12 klasių priestatas su sporto sale. 2012 m. prijungta Žemaitkiemio pagrindinė mokykla. 2015 m. tapo gimnazija. Nuo 2024 m. rugsėjo 1 d. – Želvos pagrindinė mokykla. 

 Direktoriai 
 J. Barkauskaitė, K. Kavaliauskas, A. Rakauskas, A. Mackevičius, Z. Kriaučiūnienė
 1991 m. – 2026 m. Vidas Tavoras.

 Žymiausi mokytojai 
 G. Četkauskaitė, menotyrininkė
 Povilas Četkauskas, muzikos mokytojas, vadovėlių autorius
 V. Miškinis, liaudies menininkas, tapytojas
 J. Valiaugienė, poetė
 Rasa Povylienė, lietuvių kalbos mokytoja ekspertė
 Vytautas Naraškevičius, muzikos mokytojas, chorų vadovas

 Žymiausi mokiniai 
Mokyklą baigė:
 gydytojas profesorius Alfonsas Matulis
 profesorius hidrologas Kęstutis Kilkus
 fizikai Kęstutis Staliūnas ir Rimas Grigonis
 kunigai J. Kavaliauskas, R. Urbonavičius, P. Purlys, B. Jarukas
 gydytojai V. Spruogis, A. Meška
 žurnalistės Virginija Aukštuolytė ir Danutė Šepetytė

 Šaltiniai 

 Nuorodos 

 Mokyklos svetainė 

Kategorija:Želva
Kategorija:Lietuvos gimnazijos
Kategorija:Ukmergės rajono savivaldybės mokyklos